На основу члана 3. став 2. Одлуке о утврђивању времена и узрока смрти лица умрлих изван здравствене установе и издавању потврде о смрти на територији општине Кнић („Службени гласник општине Кнић“, бр. 3/24), члана 4. Одлуке о расписивању јавног огласа за одређивање доктора медицине за стручно утврђивање времена и узрока смрти лица умрлих изван здравствене установе на територији општине Кнић а у вези са чланом 203. став 4. Закона о здравственој заштити („Сл. гласник РС“, бр. 25/19 и 92/23-аут. тумачење), Општинско веће општине Кнић, расписује

**Ј А В Н И   О Г Л А С**

**за одређивање доктора медицине за стручно утврђивање времена и узрока смрти лица умрлих изван здравствене установе на територији општине Кнић**

**I**  Расписује се јавни оглас за одређивање 4 (четири) доктора медицине за стручно утврђивање времена и узрока смрти лица умрлих изван здравствене установе на територији општине Кнић (у даљем тексту: мртвозорник), на период од две године.

**II** Мртвозорник обавља непосредан преглед лица умрлог изван здравствене установе, утврђује време и узрок смрти и издаје потврду о смрти у складу са законом и Одлуком о утврђивању времена и узрока смрти лица умрлих изван здравствене установе и издавању потврде о смрти на територији општине Кнић („Службени гласник општине Кнић“, бр. 3/24).

**III** Право учешћа на јавном огласу има лице које испуњава следеће услове:

-које је доктор медицине;

-које има положен стручни испит;

-које има најмање годину дана искуства на пословима доктора медицине.

**IV**Уз пријаву на јавни оглас кандидати су дужни да доставе:

1. радну биографију са контакт подацима;

2. оверену копију дипломе о завршеном факултету ;

3. оверену копију уверења о положеном стручном испиту;

4. фотокопију важеће личне карте / очитану важећу личну карту;

5. доказ о радном искуству на пословима доктора медицине(оргинал или оверена копија уговора или решења о обављању послова доктора медицине , односно оргинал потврде или уверења издатих од послодавца  са ближим описом послова које је лице обављало);

6.оверену копију дозволе за рад – лиценце издате од надлежне коморе (ако је кандидат у радном односу) или решење о упису у комору (ако кандидат није у радном односу);

 7. доказ да кандидат није осуђиван (уверења/потврда надлежне полицијске управе) .

\* *Образац пријаве доступан је на сајту општине Кнић.*

*\*\*Сви докази морају бити достављени у оригиналу или овереној фотокопији, а пријава мора бити лично потписана.*

*Напомена:У складу са Законом о општем управном поступку, кандидат може да давањем писане сагласности овласти Општинску управу да за потребе огласа прикупи и обради податке о личности о којима се води службена евиденција (тачка 7.)*

**V**Рок за подношење пријава на јавни оглас је 8 (осам) дана и почиње да тече наредног дана од дана објављивања јавног огласа на званичној интернет страници општине Кнић.

**VI** Пријаве на јавни оглас са неопходном документацијом и доказима о испуњености услова подносе се Комисији за пријем и разматрање приспелих пријава на јавни оглас за одређивање мртвозорника, у затвореној коверти, непосредном предајом на писарници Општинске управе општине Кнић или препорученом пошиљком путем поште на адресу:

Општинска управа општине Кнић, Војводе Стевана Книћанина 116, Кнић, **Комисији**  **за пријем и разматрање приспелих пријава на јавни оглас за одређивање мртвозорника** са назнаком: ,,Пријава на јавни оглас за избор мртвозорника: НЕ ОТВАРАТИ“.

**VII**Неблаговремене, непотпуне и неразумљиве пријаве неће бити предмет  разматрања.

**VIII**  Рангирање подносилаца пријава вршиће се применом следећих критеријума:

-  дужина радног искуства на пословима доктора медицине

-   дужина радног искуства у области здравствене заштите;

-   висина просечне оцене на студијама и

- дужина студирања.

**IX**Уколико након спроведеног поступка оцењивања приложене документације, кандидати буду подједнако рангирани, Комисија ће са сваким од наведених кандидата обавити проверу и оцену:

            -  познавања области утврђивања времена и узрока смрти и обдукције умрлих лица у складу са Законом о здравственој заштити и Одлуком о утврђивању времена и узрока смрти лица умрлих изван здравствене установе и издавању потврде о смрти на територији општине Кнић и

            - познавања области попуњавања и достављања потврде о смрти, као и матичних књига умрлих у складу са Законом о матичним књигама и Правилником о поступку издавања потврде о смрти и обрасцу потврде о смрти.

           Комисија оцењује сваког кандидата понаособ, оценом од 1 до 5.

            Питања која ће бити постављена кандидатима се унапред припремају. Кандидатима се постављају иста питања и по истом редоследу, а у случају потребе за додатним појашњењем, у току разговора, могу бити постављена додатна питања.

            О датуму, времену и месту обављања усмене провере, Комисија благовремено, најкасније 5 (пет) дана раније, у писаном облику, обавештава кандидате.

**X**Општинско веће ће на основу мишљења и предлога Комисије за пријем и разматрање приспелих пријава на јавни оглас за одређивање мртвозорника, у року не дужем од 8 (осам) дана, од дана пријема, утврдити предлоге кандидата за мртвозорнике и доставити их Скупштини општине на разматрање и одлучивање.

**XI**Пријаве на јавни оглас са достављеном документацијом, не враћају се подносиоцима пријава, већ остају у документацији Комисије за пријем и разматрање приспелих пријава на јавни оглас за одређивање мртвозорника.

**XII** Јавни оглас се објављује на званичној интернет страници општине Кнић.

**Број:110-716/24-01 ПРЕДСЕДНИК**

**У Книћу:07.05.2024. године Срећко Илић с.р.**